Akts par Bulgārijas Republikas un Rumānijas pievienošanās nosacījumiem un pielāgojumiem Līgumos, kas ir Eiropas Savienības pamatā - VII pielikums:Pievienošanās akta 23. pantā minētais saraksts: pārejas posma pasākumi - Rumānija - 4.Konkurences politika - A.Fiskālais atbalsts



Oficiālais Vēstnesis L 157 , 21/06/2005 Lpp. 0316 - 0318



A. FISKĀLAIS ATBALSTS 1. Eiropas Kopienas dibināšanas līgums, VI sadaļa, 1. nodaļa, Konkurences noteikumi a) Neskarot EK līguma 87. un 88. pantu, attiecībā uz uzņēmumiem, kas atrodas nepietiekami attīstītos apvidos un kas saņēma pastāvīga investora sertifikātu pirms 2003. gada 1. jūlija, Rumānija var turpināt piemērot atbrīvojumus no uzņēmumu ienākuma nodokļa, ko piešķir atbilstīgi Valdības Ārkārtas rīkojumam Nr. 24/1998 par nepietiekami attīstītiem apvidiem, ņemot vērā minētā rīkojuma grozījumus: - līdz 2008. gada 31. decembrim, ieskaitot - 3 nepietiekami attīstītos apvidos (Brad, Valea Jiului, Bălan); - līdz 2009. gada 31. decembrim, ieskaitot - 22 nepietiekami attīstītos apvidos (Comăneşti, Bucovina, Altân Tepe, Filipeşti, Ceptura, Albeni, Schela, Motru Rovinari, Rusca Montană, Bocşa, Moldova Nouă-Anina, Baraolt, Apuseni, Ştei-Nucet, Borod Şuncuiuş-Dobreşti-Vadu Crişului, Popeşti-Derna-Aleşd, Ip, Hida-Surduc- Jibou-Bălan, Şărmăşag-Chiejd-Bobota, Baia Mare, Borşa Vişeu, Rodna); - līdz 2010. gada 31. decembrim, ieskaitot - 3 nepietiekami attīstītos apvidos (Cugir, Zimnicea, Copşa Mică); atbilstīgi šādiem nosacījumiem: - valsts atbalstu piešķir reģionāliem ieguldījumiem: - šāda reģionālā atbalsta neto intensitāte nepārsniedz 50 % no neto subsīdijas ekvivalenta. Attiecībā uz maziem un vidējiem uzņēmumiem šo maksimālo apjomu var palielināt par 15 procentiem, ar nosacījumu, ka kopējā neto atbalsta intensitāte nepārsniedz 75 %, - ja uzņēmums darbojas mehānisko transportlīdzekļu nozarē [4], kopējais atbalsts nepārsniedz 30 % no kompensējamām ieguldījumu izmaksām, - laikposms tāda atbalsta aprēķināšanai, kurš iekļaujams iepriekš minētajos maksimālajos apjomos, sākas 2003. gada 2. janvārī; aprēķinos neiekļauj nekādu atbalstu, kas pieprasīts un saņemts, pamatojoties uz peļņu, kas gūta pirms minētās dienas, - aprēķinot atbalsta kopapjomu, ņem vērā visu atbalstu, kas saņēmējam piešķirts saistībā ar kompensējamām izmaksām, tostarp atbalstu, kas piešķirts atbilstīgi citām shēmām, neatkarīgi no tā, vai atbalsts piešķirts no vietējiem, reģionāliem, valsts vai Kopienas resursiem, - kompensējamās izmaksas nosaka atbilstīgi Pamatnostādnēm par valstu reģionālo atbalstu [5]; - kompensējamās izmaksas, ko drīkst ņemt vērā, ir tās, kas radušās laikposmā no 1998. gada 2. oktobra (t.i., shēmas spēkā stāšanās datums atbilstīgi Valdības Ārkārtas rīkojumam Nr. 24/1998 par nepietiekami attīstītiem apvidiem) līdz 2004. gada 15. septembrim. b) Rumānija iesniedz Komisijai: - divus mēnešus pēc pievienošanās dienas - informāciju par iepriekš izklāstīto nosacījumu izpildi; - līdz 2010. gada decembra beigām - informāciju par kompensējamām ieguldījumu izmaksām, kas saņēmējiem faktiski radušās atbilstīgi Valdības Ārkārtas rīkojumam Nr. 24/1998 par nepietiekami attīstītiem apvidiem, ņemot vērā minētā rīkojuma grozījumus, kā arī par atbalsta kopapjomiem, ko saņēmēji jau saņēmuši; un - pusgada ziņojumus par tāda atbalsta pārraudzību, kurš piešķirts saņēmējiem mehānisko transportlīdzekļu nozarē. 2. Eiropas Kopienas dibināšanas līgums, VI sadaļa, 1. nodaļa, Konkurences noteikumi a) Attiecībā uz uzņēmumiem, kas parakstīja tirdzniecības līgumus ar Brīvās tirdzniecības zonu pārvaldēm pirms 2003. gada 1. jūlija, Rumānija - neatkarīgi no EK līguma 87. un 88. panta - līdz 2011. gada 31. decembrim var turpināt piemērot atbrīvojumus no atlīdzību maksāšanas, ko piešķir atbilstīgi grozītam Likumam Nr. 84/1992 par brīvās tirdzniecības zonām, atbilstīgi šādiem nosacījumiem: - valsts atbalstu piešķir reģionāliem ieguldījumiem: - šāda reģionālā atbalsta tīrā intensitāte nepārsniedz 50 % no tīrā piešķīruma ekvivalenta. Attiecībā uz maziem un vidējiem uzņēmumiem šo maksimālo apjomu var palielināt par 15 procentiem, ar nosacījumu, ka kopējā neto atbalsta intensitāte nepārsniedz 75 %; - ja uzņēmums darbojas mehānisko transportlīdzekļu nozarē [6], kopējais atbalsts nepārsniedz 30 % no kompensējamām ieguldījumu izmaksām, - laikposms tāda atbalsta aprēķināšanai, kurš iekļaujams iepriekš minētajos maksimālajos apjomos, sākas 2003. gada 2. janvārī; aprēķinos neiekļauj nekādu atbalstu, kas pieprasīts un saņemts, pamatojoties uz peļņu, kas gūta pirms minētās dienas; - aprēķinot atbalsta kopapjomu, ņem vērā visu atbalstu, kas saņēmējam piešķirts saistībā ar kompensējamām izmaksām, tostarp atbalstu, kas piešķirts atbilstīgi citām shēmām, neatkarīgi no tā, vai atbalsts piešķirts no vietējiem, reģionāliem, valsts vai Kopienas resursiem, - kompensējamās izmaksas nosaka atbilstīgi Pamatnostādnēm par valstu reģionālo atbalstu [7]; - kompensējamās izmaksas, ko drīkst ņemt vērā, ir tās, kas radušās laikposmā no 1992. gada 2. oktobra (t.i., shēmas spēkā stāšanās datums atbilstīgi Likumam Nr. 84/1992 par brīvās tirdzniecības zonām) līdz 2004. gada 1. novembrim. b) Rumānija iesniedz Komisijai: - divus mēnešus pēc pievienošanās dienas - informāciju par iepriekš izklāstīto nosacījumu izpildi, - līdz 2011. gada decembra beigām - informāciju par kompensējamām ieguldījumu izmaksām, kas saņēmējiem faktiski radušās atbilstīgi Likumam Nr. 84/1992 par brīvās tirdzniecības zonām, ņemot vērā minētā likuma grozījumus, kā arī par atbalsta kopapjomiem, ko saņēmēji jau saņēmuši; un - pusgada ziņojumus par tāda atbalsta pārraudzību, kurš piešķirts saņēmējiem mehānisko transportlīdzekļu nozarē. [4] Kā tā definēta C pielikumā, kas pievienots Komisijas paziņojumam par daudznozaru sistēmu reģionālā atbalsta piešķiršanai lieliem ieguldījumu projektiem (OV C 70, 19.3.2002., 8. lpp.). Paziņojums ar jaunākajiem grozījumiem publicēts OV C 263, 1.11.2003., 3. lpp. [5] OV C 74, 10.3.1998., 9. lpp. Paziņojumā jaunākie grozījumi izdarīti un publicēti OV C 258, 9.9.2000., 5. lpp. [6] Kā tā definēta C pielikumā, kas pievienots Komisijas paziņojumam par daudznozaru sistēmu reģionālā atbalsta piešķiršanai lieliem ieguldījumu projektiem (OV C 70, 19.3.2002., 8. lpp.). Paziņojums ar jaunākajiem grozījumiem publicēts OV C 263, 1.11.2003., 3. lpp. [7] OV C 74, 10.3.1998., 9. lpp. Paziņojums ar jaunākajiem grozījumiem publicēts OV C 258, 9.9.2000., 5. lpp. --------------------------------------------------